**«Εισαγωγή στην Πολιτική Κοινωνιολογία»**

**Επαναληπτική Εξέταση - *Παρασκευή, 23 Σεπτεμβρίου, 2022***

**Οδηγίες και Εξεταστέα Ύλη για την Επαναληπτική Εξέταση**

Αγαπητοί μου!

Αναφορικά με την επαναληπτική εξέταση του Σεπτεμβρίου, όσες/οι από εσάς δεν διαθέτουν προβιβάσιμο βαθμό και έχουν εγγραφεί/δηλώσει το μάθημα, μπορούν να συμμετάσχουν.

Η εξέταση θα γίνει την **Παρασκευή 23 Σεπτεμβρίου 2022, ώρες 10:00 έως 12:00**. Η εξέταση θα πραγματοποιηθεί με χρήση Ηλεκτρονικού Υπολογιστή στην αίθουσα υπολογιστών του Τμήματος όπου θα κληθείτε εντός συγκεκριμένου χρονικού διαστήματος 30’ να απαντήσετε σε αριθμό ερωτήσεων πολλαπλής επιλογής. Η πρόσβαση στις ερωτήσεις και οι δικές σας απαντήσεις θα γίνουν μέσω του Ε-class του μαθήματος, από τον φάκελο «Ασκήσεις».

Καθώς η αίθουσα υπολογιστών διαθέτει περιορισμό αριθμό θέσεων υπολογιστών, η εξέταση θα πραγματοποιηθεί κατά ομάδες φοιτητών με βάσει τον αλφαβητικό κατάλογο των συμμετεχόντων φοιτητών και το αρχικό/ γράμμα/τα του επωνύμου σας. Σχετικά έχετε χωριστεί σε δύο ομάδες - η κάθε ομάδα προσέρχεται στην εξέταση και συμμετέχει σε συγκεκριμένη ώρα.

Προκειμένου να συμμετάσχετε θα πρέπει να έχετε διαθέσιμους τους προσωπικούς κωδικούς πρόσβασής σας στο E-class. Υπόψη πως αυτοί δεν θα μπορούν να αναζητηθούν από την Γραμματεία τότε, την ώρα της εξέτασης, οπότε φροντίστε για αυτό εγκαίρως! Αλλαγές στις ομάδες δεν μπορούν να γίνουν!

Στη συνέχεια αναφέρονται οι δύο ομάδες με την ώρα έναρξης και ολοκλήρωσης του διαθέσιμου χρόνου εξέτασης. Αυτό σημαίνει πως όσες/οι ανήκουν στην δεύτερη ομάδα δεν θα πρέπει να βρίσκονται πέριξ της αίθουσας υπολογιστών. Προσέρχεστε μόνον όταν έρθει η ώρα συμμετοχής της δικής σας ομάδας στην εξέταση.

Ομάδες εξεταζόμενων – ώρες προσέλευσης-αποχώρησης

**Α’ ομάδα – ώρα 10:00 πμ - έως 10:30 πμ:** περιλαμβάνει φοιτήτριες/ές που το επώνυμό τους αρχίζει με γράμμα **Α** έως και **Λ**. Περιλαμβάνει και φοιτήτρια που το επώνυμό της αρχίζει με το γράμμα «**G**».

**Β’ ομάδα – 10:45 πμ - έως 11:15 πμ:** περιλαμβάνει φοιτήτριες/ές που το επώνυμό τους αρχίζει με γράμμα **Μ** έως και **Ψ**.

**Εξεταστέα Ύλη Επαναληπτικής Εξέτασης και Οδηγίες**

Αναφορικά με την εξεταστέα ύλη της επαναληπτικής εξέτασης, αυτή είναι η παρακάτω αναφερόμενη.

Από το βιβλίο του R. Schwarzenberg:

Οι Μακιαβελικοί: σελ. 292-303.

Βιλ. Παρέτο: σελ. 292-296.

Γκ. Μόσκα: σελ. 296-298.

Ρ. Μίχελς: σελ. 298-300.

Τζ. Μπέρναμ: σελ. 300-302.

Ρ. Αρόν: σελ. 302-303.

Θεωρία των ελίτ: σελ. 114-119 & 125-129 και 129-136 (από Σεραφετινίδου).

Το πολιτικό σύστημα & γενική θεωρία συστημάτων: σελ. 144-152.

Η πρότυπο του Τ. Πάρσονς: σελ. 152-167.

Το πρότυπο του Ντ. ‘Ιστον: σελ. 168-180.

Πολιτικές Λειτουργίες: σελ. 184-214. (εδώ περιλαμβάνεται και η έννοια της πολιτική κουλτούρας).

Ακόμα δείτε τα σύντομα σημειώματα του Κωνσταντακόπουλου «Η προσέγγιση του Ρ. Μίχελς» και «Ο Ζορζ Σορέλ και η βία».

Πλείστες όσες από τις παραπάνω παραπομπές σε σελίδες αφορούν στο βιβλίο του R. Schwartzenberg, Πολιτική Κοινωνιολογία − το συγκεκριμένο βιβλίο σας διανέμεται. Υπόψη ότι αρκετές σελίδες του περιλαμβάνονται και σε σκαναρισμένα τμήματα αναρτημένα στο E-class του μαθήματος.

Οι αναφερόμενες σελίδες της Μ. Σεραφετινίδου είναι από το βιβλίο της, Εισαγωγή στην Πολιτική Κοινωνιολογία, Αθήνα, εκδόσεις Gutenberg. Αυτές έχουν σαρωθεί (σκαναριστεί) και είναι αναρτημένες στο Ε-Class του μαθήματος.

Επίσης, έχουν αναρτηθεί το E-class δύο PowerPoint περί των θεωρήσεων του Πάρσονς, ένα συμπίλημα αποσπασμάτων και σημειώσεων (σε Word) αναφορικά με όψεις του έργου του, όπως και ορισμένες σελίδες στο ίδιο θέμα από το βιβλίο Σύγχρονη Κοινωνιολογική Θεωρία του George Ritzer, Αθήνα, εκδόσεις Κριτική. Τα υλικά αυτά που αφορούν στο έργο του Πάρσονς έχει νόημα να τα συμβουλευτείτε εν όψει της εξέτασης.

Στην εξεταστέα ύλη περιλαμβάνεται και το αναλυτικό κείμενο του Νίκου Δεμερτζή για την πολιτική κουλτούρα με τίτλο «Δεμερτζής - Πολιτική Κουλτούρα: Παλαιές και Νεώτερες Θεωρήσεις». Το κείμενο είναι διαθέσιμο από το E-class και θα πρέπει να το μελετήσετε καλά!

Υπόψη ότι όλα τα πρόσθετα σε σχέση με το βιβλίο του Schwarzenberg κείμενα, είναι διαθέσιμα από το E-class του μαθήματος.

**Η μορφή της εξέτασης.**

Η επαναληπτική εξέταση θα διεξαχθεί μέσα από το E-class του Μαθήματος, από το τμήμα που έχει τον τίτλο «Ασκήσεις», όπου θα υπάρχει το διαγώνισμα. Αυτό θα έχει την μορφή των πολλαπλών επιλογών. Μπορείτε να επιλέξετε μία επιλογή ανά ερώτημα και η επιλογές σας οριστικοποιούνται πατώνατε το «κουμπί» υποβολή. Υποβολή σημαίνει ότι ΔΕΝ έχετε άλλη δυνατότητα να αλλάξετε την επιλογή σας σε για ή περισσότερες εναλλακτικές απαντήσεις – αυτό μπορεί να γίνει πριν την υποβολή αλλά όχι μετά!!

Θα έχετε να απαντήσετε σε 25 ερωτήσεις πολλαπλών επιλογών – άλλες ερωτήσεις θα είναι πιο απλές και άλλες πιο σύνθετες, αλλά σταθμίζονται το ίδιο. Η συνεχής προσοχή σας είναι απαραίτητη.

Οι ερωτήσεις που θα σας παρουσιαστούν θα αποτελούν ένα υποσύνολο ενός μεγαλύτερου αριθμού ερωτήσεων που έχουν καταχωρηθεί στο σύστημα του E-class. Αυτό με μη προβλεπτό τρόπο επιλεγεί 25 ερωτήσεις για κάθε μία/έναν εξεταζόμενη/ο. Με άλλα λόγια, εναλλάσσονται (προσθαφαιρούμενες κατά περίπτωση) περί τις 10 ερωτήσεις ανά εξεταζόμενη/ο. Επίσης, το σύστημα αλλάζει με μη-προβλεπτό τρόπο τη σειρά των ερωτήσεων. Συνεπώς ενώ μπορεί να έχετε το ίδιο κύριο κορμό ερωτήσεων με μια συνάδελφο σας, η σειρά εμφάνισής τους είναι διαφορετική.

**Άλλες οδηγίες και συστάσεις.**

Η πρόοδος αρχίζει ακριβώς την ημέρα και ώρα που έχει προσδιοριστεί. Η διάρκειά της είναι 30 λεπτά. Υπόψη πως ο ακριβής χρόνος ρυθμίζεται από το εσωτερικό ρολόι του συστήματος το οποίο «ανοίγει και «κλείνει» την Άσκηση (το οποίο κάλλιστα μπορεί να διαφέρει από το δικό σας), Πάντως, το εσωτερικό ρολόι του E-class ταυτίζεται, όπως το αντιλαμβάνομαι, με τον χρόνο που έχουν οι υπολογιστές. Οπότε, σχετικά χρειάζεται προσοχή για να μην βγείτε εκτός χρόνου! Εάν συμβεί αυτό, απλά χάνεται την εξέταση καθώς δεν υπάρχει τρόπος να επέμβει κανείς στο σύστημα. Θα σας σύστηνα, για να είσαστε σίγουρες/οι, να ολοκληρώνετε την υποβολή σας 2-3 λεπτά τουλάχιστον πριν το κλείσιμο του χρόνου.

Τέλος, λάβετε υπόψη σας ότι η δική μου δυνατότητα παρέμβασης σε ζητήματα τεχνικά είναι μηδενική – οπότε αποφύγετε τυχόν αγωνιώδη μηνύματα σε μένα – καθώς δεν μπορώ να κάνω κάτι!

Απλά, ακολουθήστε τις παραπάνω οδηγίες και συστάσεις και, το πιο ουσιαστικό βεβαία, μελετήστε ώστε να είσαστε προετοιμασμένοι!!

Τα ανωνυμοποιημένα αποτελέσματα θα ανακοινωθούν από το E-class μετά από 2-3 μέρες από την πραγματοποίηση της επαναληπτικής εξέτασης. Για τον εντοπισμό του δικού σας βαθμού από την λίστα των αποτελεσμάτων θα τον αναζητήσετε με βάση τον αριθμό μητρώου σας. Στη συνέχεια θα αναρτηθεί ο συνολικός-τελικός βαθμός του μαθήματος στο E-Secretary.

Σας εύχομαι καλή προετοιμασία και επιτυχία!

Σας χαιρετώ,

Σωκράτης Κονιόρδος (31-08-2022)